JUMAL KÕNELEB
Tere jälle!
Kas oled kunagi kuulnud jumalateenistusel sõnu:
"Jumal õnnistagu teid!"
Igal pühapäeval.
Luteri kirikus käies kindlasti.
Ka teistes kirikutes. "Jumal õnnistagu teid."
Mõnikord ütleme üksteist tervitades samuti: "Ole õnnistatud!"
Tänapäeval saadetakse sõnumeid ja kirjutatakse alla: "Õnnistust!"
või mõne popi lühendina.
Kui ma poes käin või kusagil asju ajan,
ütlen mõnikord lõpuks: "Issand õnnistagu sind!"
See puudutab mitmeid, kui lihtsalt õnnistust soovida.
Mida see sõna tegelikult tähendab?
Viimati rääkisime, et leidsime Piiblist kirjakoha:
"Jumala õnnistus teeb rikkaks".
Mis asi see õnnistus on?
Inglased ütlevad "Õnnistust!", kui keegi aevastab.
Kas seda tulebki siis öelda, kui keegi lihtsalt aevastab?
Sõnaraamat selgitab seda sõna "õnnistus" või "õnnistatud" järgmiselt:
"igasugune õnn, kingitus". See on väljateenimatu kingitus.
"Edu; miski, mis viib heaoluni." See ongi õnnistus. - Just nii.
"Edukuseni viiv, kasvav õnn, õnnestumine,
õnnis, taevalik, õnnelik, vedamine, rõõmu põhjus, teha õnnelikuks,
rahu ja üliküllus."
Õnnistus on jõud, mis toob endaga kaasa head.
Kas pole nii?
Jumala õnnistus on jõud, mis mõjutab asju heas suunas.
See on hästi öeldud!
Jumala hea tahe minu elu üle. - Aamen.
Hea plaan, hea tulevik, hea tee. Jumala hea tahe.
See oli see, mida hakkasime otsima.
Viimati rääkisin, et kristlikku kooli rajama hakates,
oli meie suurimaks väljakutseks majanduslik pool.
Meil olid koolis toredad lapsed, imelised töötajad, toetavad vanemad
ja päris head ruumid,
aga majandus lonkas.
See oli meie jaoks suurimaks väljakutseks.
Kooli rahaasjad mõjutasid ka meie oma majandusolukorda.
Seda, kas meil oli leib laual ja bensiini ostmiseks raha.
Tahtsime teada, kas see on tõesti Jumala tahe,
et me kuidagimoodi ots otsaga toime tuleksime?
Sellega algas seiklus.
Hakkasime uurima,
mida Jumala Sõna räägib just selle valdkonna kohta?
Mida ütleb Jumala Sõna?
Mitte traditsioon ja kuuldused,
mitte see, mida oleme õppinud või isegi see, mida kogenud.
Mis on tõde?
Leidsime just selle sõna: "õnnistus".
See sõna tuleb Piiblis kogu aeg esile.
"Jumal õnnistas."
Kui Jumal õnnistas, siis Ta ütles midagi.
Ta õnnistas Aabrahami, Ta õnnistas Iisakit ja Jaakobit.
Kuna Jumala õnnistus oli nende kõikide peal,
siis see mõjutas midagi.
Kuidas see siis mõjutas?
Kuningas, kes oli Issanda ligidal, selle elus oli õnnistus.
Tahtsime teada, mis see õnnistus ja hea jõud meie elus õieti on?
Läksime seetõttu jällegi päris algusesse tagasi.
Hakkasime uurima, mida Jumal õieti ütles,
kui Ta valmistas esimesed inimesed?
Mida Ta ütles, kui oli loonud esimesed inimesed?
Leiame täpselt selle sama asja - õnnistuse.
Loen väljaprinditud osa esimesest Moosese raamatust 1:26
"Ja Jumal ütles:
Tehkem inimesed oma näo järgi, meie sarnaseks,
et nad valitseksid kalade üle meres,
lindude üle taeva all, loomade üle ja kogu maa üle
ja kõigi roomajate üle, kes maa peal roomavad!”
Ja Jumal lõi inimese oma näo järgi,
Jumala näo järgi lõi ta tema, ta lõi tema meheks ja naiseks."
Mida Ta siis tegi?
Salmis 28 öeldakse:
"Ja Jumal õnnistas neid, ja Jumal ütles neile:
Olge viljakad ja teid saagu palju,
täitke maa ja alistage see enestele;
ja valitsege kalade üle meres, lindude üle taeva all
ja kõigi loomade üle, kes maa peal liiguvad!”
Näeme midagi, mis on nii innustav. Mina ei olnud seda varem märganud.
Jumala õnnistus, nagu Joy just ütles, on vägi.
See on vägi, mis toob meie ellu head.
Jumal õnnistas Aadamat ja Eevat.
See ei ole mingi õnnesoov.
"Ole õnnistatud ja püüa hakkama saada!"
See ei ole üldse niisama sõna. See on hoopis väeavaldus.
Jumal õnnistas ja midagi sündis nende elus.
Olge viljakad ja teid saagu palju,
täitke maa ja alistage see enestele;"
Kui sul on firma, siis just seda sa ju sooviksid.
Olla viljakad, paljuneda, täita maa ja alistada see enesele.
"Valitsege kalade üle meres, ja kõigi loomade üle maa peal!"
Siin räägitakse autoriteedist ja positsioonist.
Kui Jumala õnnistus on meie elu kohal,
siis on meil potentsiaal;
meil on võimalusi ja sisemine jõud.
Jumala jõud, mis mõjutab asjade õnnestumist.
Võimalus õnnestumiseks.
Keset praegust aega ja seda ülesannet, mis meil on,
on meile kristlastele kingitud Jumala õnnistus.
Meil on vägi, et asjad õnnestuksid.
Vägi, mis mõjutab asju heas suunas.
Meie elu ei ole määratud ebaõnnestumiseks.
Mind ei ole määratud ebaõnnestujaks.
Pole nii, et kõik läheb niikuinii viltu.
Ma ei tea, kuidas on sinuga,
aga mul on sageli kuklas väike vastik hääl, mis sosistab mulle:
"See ei õnnestu! Sellest ei tule midagi välja, Joy!"
"See ei õnnestu! See kukub läbi! Kindlasti juhtub midagi halba.
Midagi juhtub su lastega. Kõik see läheb kehvasti!"
Ma pean võitlema selliste mõtetega,
et puhkeb sõda ja kõik asjad lähevad hullusti.
See on hirmu hääl. - Seda see on.
Kui me uurime, mida meie Taevaisa soovib, teeb ja on meile andnud;
milline on pärandus, mille me oleme saanud,
siis märkame, et hirmu hääl, mis meie peas muudkui ketrab,
pole üldse absoluutne tõde minu elu kohta.
See pole mingi seaduspärasus, et ilmtingimata peab nii minema.
See on lihtsalt hirm, mis räägib.
See ei ole tõde minu elu kohta.
See pole tõde minu tuleviku kohta. See on lihtsalt hirm.
Kust hirm tuleb? See tuleb hingevaenlaselt.
Vaenlane topib neid mõtteid mu pähe.
Kui seda teeb vaenlane, võin ma selle peale naerda.
Siis läheb mul, nagu Issand soovib - just täpselt vastupidi.
Kui hakkasime otsima Jumala tahet selles valdkonnas,
leidsime, et Jumal on teistsugune, kui olime siiani arvanud.
Olin valmis järgima Jeesust, olgu hind, milline tahes.
Kasvõi vaesena, kui Ta sedasi soovib.
Aga me leidsime hoopis õnnistava Jumala.
Leidsime Isa, kes on tõeliselt hea.
See sõnum muutis meie elu seestpoolt.
Mu Taevane Isa on algusest peale õnnistav ja head sooviv Jumal.
Nagu iga maine lapsevanemgi.
Kes meist ei paluks õnnistust oma lastele,
et Taevaisa õnnistaks laste õpinguid ja kooliteed.
Õnnista koolikaaslasi ja lapsi, et neil läheks hästi!"
Ime küll - Taevaisa ei ole selles suhtes sugugi teistsugune.
Tahame sellest rääkida,
et väärarusaamade tumedad pilved kaoksid sinu ja minu eludest.
Need kadusid meie elust
ja me leidsime Jumala, kes tahab õnnistada.
See on tohutu jõuvaru, kui tean, et minuga on keegi,
kes aitab mind edasi, kui tee läheb mäest üles.
Mõnikord on elus väljakutseid ja tee on nagu püsti ees.
Siis selle meenutamine aitab, et Issand on koos minuga.
Ma ei ole üksi. Tema aitab mind mäest üles.
Tema mõjutab asju heas suunas. Minu peale on pandud õnnistus.
Mul võib kõik õnnestuda. Ta aitab mul edasi minna.
Lugesime nüüd esimest Moosese raamatut.
See oli Aadama ja Eeva õnnistamine Paradiisis, kus kõik oli hästi.
Kõik oli sellal täiuslik.
Kui oleme pisut Piiblit lugenud, teame, et järgnes pattulangemine.
mis rikkus kõik.
Aadam ja Eeva aeti Paradiisist ära
ja nad pidid palehigis rügama, et endale leiba teenida.
Selle juurde tuleme hiljem tagasi.
Me kujutame seda sageli nii ette, et maailma peale pandi needus,
inimene pidi hakkama rügama ja ka meie peame muudkui rügama.
Selline see elu nüüd ongi.
Jumal võis küll olla hea omal ajal,
Tal oli alguses hea tahe ja Ta õnnistas, aga enam mitte.
Nüüd see on lõplikult läbi.
Olgu. Ka mina mõtlesin nii, aga Piibel üllatas mind jälle.
Leidsin jälle midagi, mida ma ei teadnud seal olevat.
See Jumal, kes õnnistas alguses,
ei muutunud vaatamata pattulangemisele.
Ta ootas otsekohe uut võimalust, et taas õnnistada.
Kui Noa laev peatus peale veeuputust Ararati mäel
ja Noa tuli perega laevast välja, ütles Jumal neile midagi.
Mida Ta ütles, kui nad välja tulid?
Kas Ta teatas, et maa on neetud pattulangemise tõttu
ja neil tuleb kuidagi hakkama saada?
Sedasi kujutame meie asju ette.
"Maailm on needuse all,
siin on raske ja vastik olla,
aga püüame palehigis hakkama saada.
Küllap me ikka kuidagi toime tuleme, kui oma jõu tõsiselt kokku võtame.
Soomlaste südikusega saame Soome riigi soost välja!"
Ei. Jumala õnnistuse abil tõuseb Soome taas jalule.
Vaadake, mis siin on kirjas.
Selle imelise saladuse ma leidsin esimesest Moosese raamatust 9:1
"Ja Jumal õnnistas Noad".
Jälle! - Sama asi, mis Aadama ja Eevaga!
Esimene asi, mis Ta tegi.
"Ja Jumal õnnistas Noad ja tema poegi ning ütles neile..."
Siin kõlavad täpselt samad sõnad:
Olge viljakad, teid saagu palju ja täitke maa!"
Võime mõelda Noa olukorra peale.
Selja taga on hirmus veeuputus.
Kogu maa on ära uhutud, kõik on vee poolt segi paisatud.
Toimunud on jube looduskatastroof. Noa pere on ainsana alles jäänud.
See on nagu mingi õudusfilmi stsenaarium.
On olnud õudne looduskatastroof ja üks mees on alles jäänud.
Noa tuleb laevast välja ja mõtleb, kuidas toime tulla?
"Kõik on kadunud ja ma olen üksi.
Kuidas ma suudan eluga edasi minna?
Kuidas ma üldse enam suudan midagi teha?"
Meil võib olla sama olukord.
"Mind vallandati just töölt.
Kuidas ma enam tööd leian? Soome olukord ei soosi seda.
Mida me teeme?"
Olukorrad mõjuvad nõnda.
Kõik tundub võimatuna. Mida ma teen selles olukorras?
Või näiteks abielulahutus.
"Nüüd on kõik kadunud. Kuidas ma hakkama saan?"
Paljud mehed mõtlevad siis nii: "Kuidas ma nüüd oma peret toidan?"
Seda sama mõtles kindlasti ka Noa.
"Siin ma nüüd olen. Mul on kolm poega ja nende naised
ja mu enda naine ka. Kuidas nende eest nüüd hoolitsen?
Kust ma peaks esimese lõunasöögigi neile muretsema?"
Neil oli ka päris palju koduloomi. Kõik maailma loomad olid nendega.
Sellises olukorras võib mõista,
et esimeseks asjaks pöördus Noa Jumala poole.
Ta ehitas altari ja pöördus Issanda poole.
Tänas ja veetis aega koos Issandaga.
Ta alustas sellega:
"Issand, nüüd meil algab uus elu. Ma vajan Sind! Tule minu ellu!"
Ja mida Issand seepeale vastab,
kui Noa hüüab ja pöördub Issanda poole?
Jumal õnnistab. Ta paneb oma väe Noa peale.
"Ma annan sulle jõu! Ma teen su tugevaks, ma aitan!
Ma toetan sind oma õiguse parema käega!"
Ma annan sulle jõu toime tulla, jõu kasvada ja paljuneda!"
Üleloomulik vägi, mis aitab nii, et asjad lähevad kuidagi hästi,
kuigi me ei tea ette, kuidas täpselt.
Kui paljud pagulased vajaks kuulda just seda sõnumit.
Kogu häda ja kannatuse keskel on Jumal sinuga koos.
Jumala õnnistuses on piisavalt nii sinu kui su pere elatiseks.
See sõnum on nii tähtis ja aktuaalne.
See oli aktuaalne meie jaoks ja see on seda meie kõigi jaoks.
See on aktuaalne kogu Soome jaoks. Täpselt, nagu Joy ütles.
Noa alustas Jumala poole pöördumisest.
Kui me rahvana pöördume tagasi Jumala poole,
siis meil pole viga midagi.
Imeline on see, et kui Jumal õnnistab, siis Ta räägib.
Ta õnnistab rääkides.
Me teame kõik, mis siis juhtub, kui Jumal räägib.
Kui Jumal räägib, siis see pole paljas sõnakõlks.
See on vägi, mis teeb teoks selle, mida Ta on öelnud. - Halleluuja!
Ta loob rääkides. - Aamen.
Kui Jumal ütleb: "Olge viljakad, teid saagu palju, täitke maa!",
siis Jumal õnnistab ja samal ajal vabastab ka väe, et nii läheb.
Kui võtame selle usus vastu ja oleme nagu Noa,
pöördudes võimatus olukorras Issanda poole,
siis Jumal räägib, nagu Noale, need samad sõnad.
Ta paneb meie peale õnnistuse ja ütleb: "Mine julgelt Minu jõus!
Ole viljakas, täida maa, mine edasi minu jõus!"
See toimub päriselt. See mõjutab minu elu tõeliselt.
Need pole lihtsalt sõnad vaid tõeline vägi,
mis saadab korda selle, mida Ta on öelnud. - Halleluuja!
Ja see sündis. Jumal ütles ja see sündis.
Jumal ütles ja nõnda sündis.
Ma tahan öelda seda, mida sina tavaliselt ütled.
See lõikab südamesse! - Kas lõikab? Mispärast?
See lõikab,
sest kas ma julgen uskuda, et Jumal tahab õnnistada mind?
Kas julgen uskuda, et Jumal tahab õnnistada seda, mida ma teen?
Et Jumal tõesti tahab õnnistada mu lapsi, töökohta ja muud?
Kas julgen uskuda, et Jumal on nii hea?
Mis siis, kui ma läbi kukun?
Kui sa polegi piisavalt hea?
On imeline teada, et Jumal õnnistas Aadamat ja Eevat
enne, kui nad polnud veel midagi teinud.
Jumal õnnistas Noad kohe, kui nad laevast välja tulid.
Ta ei oodanud enne, et Noa hakkab õigesti tegutsema.
Ta õnnistas kohe.
Jumalal on meist hea meel ja Tema õnnistus on meie kohal.
Tahan julgustada sind ja ütlen otse,
isegi kui sa oled soomlane ja võibolla just eriti meile -
tasub julgeda uskuda sellesse ja lausa tohib uskuda sellesse,
et Jumal õnnistab mind! - Aamen.
Ma võin uskuda, et Jumal tõesti tahab aidata mind õpingutes,
tahab õnnistada mu töökohta, tahab õnnistada mind sellel maal,
tahab õnnistada mu perekonda ja mu lapsi
ja selles ei ole midagi valesti.
Kui edasi vaatame ja uurime, siis see ei lõppenud Noa kohal.
Leidsime läbiva liini, mis algas Aadama ja Eevaga,
kui Jumal õnnistas neid.
See ei peatunud pattulangemisega.
Jumala hea tahe jätkus ja püsis. Ta leidis Noa ja õnnistas teda.
See jätkub veelgi.
Mida Jumal ütles Aabramile?
Esimeses Moosese raamatus 12:2
julgustab Jumal Aabramit asuma teele Kaldea Uurist ja ütleb:
"Ma teen sind suureks rahvaks."
Kes julgeks võtta sellise sõnumi vastu?
"...ja õnnistan sind,
ma teen su nime suureks, et sa oleksid õnnistuseks!"
Jällegi Jumal räägib. Ja mida Ta ütleb?
Ta õnnistab.
Ta annab jõu ja ütleb,
et see õnnistus teeb su nime suureks ja sa saad õnnistuseks.
See on nii tähtis sõnum meile kõigile just praegu.
See on elumuutev sõnum, mis tervendab me südame juuri.
See muudab meie käsitlust
meie omast tulevikust ja meie omadest võimalustest.
See on just selline sõnum, mille võiks kokku võtta sõnadega:
"Rõõmusõnum vaestele".
Jeesus ütleb, et Ta tuli kuulutama rõõmusõnumit vaestele.
Just seda, et Issand on meiega
ja Tema hea vägi õnnestumiseks on meiega.
Halleluuja!
Vaestele kuulutatakse evangeeliumi.
See sõnum tõstab meid lootusetuse soost üles.
Kogu Soome vajab seda sõnumit just praegu.
Kogu Euroopa vajab seda.
Mitte ainult Jani ja Joy sõnumit,
vaid Jumala sõnumit sellest valdkonnast.
Kõige halvem asi masuperioodil on see,
kui inimese sees on kriis.
Inimese südames olevat masu on päris palju uuritud.
On leitud, et töötus võib olla edasipäranduv asi.
Kui see läheb sügavale südamesse ja saab inimese minapildiks:
"Selline ma olengi, mul ei ole mingeid muid võimalusi.
Mu perel pole muid võimalusi, minu suguvõsas pole kellegil tööd."
Kui mu sisemus usub seda, et ma ei saa hakkama,
siis see suhtumine pärandub edasi.
Seetõttu on nii oluline lugeda Jumala Sõna
ja lasta Jumala Sõnal muuta meie sisemust.
Laseme sel tõsta meid üles ja tuua lootusesädeme meisse.
Laseme rõõmusõnumil tuua tõesti rõõmu ja lootust
ja julgust proovida, teha uusi samme,
hankida töid, helistada kuhugile,
minna kedagi aitama.
Sa võid kasvõi tasuta aidata.
Alati pole vaja mõelda:
"Kui ma ei saa palka, siis ma ka ei tee midagi."
Kui me mõtleksime nii, siis me ei teeks üldse midagi.
Me teeme kogu aeg tööd nii, et ei tea, kas palka saame.
See on meie saladus.
Kuigi me ei tea, kas palka saab, teeme me ometi kogu aeg tööd.
Meil on kogu aeg higimull otsa ees ja me oleme õnnistatud.
Vahel saame toiduabi ja bensiiniabi ja vahel saame ka palka rahas.
Isegi väga head palka. Issand hoolitseb meie eest.
Peamine motiiv ei ole siiski see, et teen ainult palganumbri jagu.
"Kui saan viie tunni eest palka, siis ainult viis tundi teengi tööd."
Nii pole vaja mõelda.
See on vist küll ametiühingu lepingute vastane jutt.
Me võime minna appi, me võime teha midagi.
Võime proovida ja minna. Sellest saab kõik alguse.
Nagu Jumal ütles Aabramile: "Me võime olla õnnistuseks."
On tohutu rõõm olla õnnistuseks.
Sügise tulles saime uusi töötajaid. Mõned neist olid vabatahtlikud.
Pidime ütlema, et ei saa lubada neile mingit kindlat töötasu.
Nad ütlesid: "Pole midagi, me tuleme sellegipoolest."
Rääkisime koos sellest,
et on palju suurem rõõm omada võimalust teha seda,
mileks meid on loodud.
Olla õnnistuseks ja teha seda, milleks Jumal meid on kutsunud,
kui lihtsalt elada palga teenimiseks.
Imeline oli aga see, et kõik said siiski palga.
Kõik said pealegi veel päris hea töötasu.
See on nii julgustav.
Tahan rääkida veel sellest, mida me Piiblis nägime.
Kuigi pattulangemise järel tuli needus maailma,
ei ole Jumala hea tahe muutunud.
Kuigi maailm on segamini, on Jumal ikka sama.
Jumala õnnistus on ikka sama - sama väeline, kui see on alati olnud.
Nüüd oleks hea palvetada.
Tänu, Taevaisa, et Sinu õnnistus on vägev!
See on vägi, mis teeb imesid ja paneb asjad õnnestuma.
See on vägi, mis paneb kasvama ja teeb edukaks. See tõstab meid.
Tänu, et saame kuulutada seda Su väge meie kõikide eludesse.
Tänu, et me oleme õnnistatud. Tänu, et see on vägi Sinult.
Tänu, et see on Kristuse ristitöö tõttu meie kõikide kohal.
Kuulutame täna seda imelist õnnistust me kõigi elude üle.
Tänu, et see teeb imesid ja võib juurduda meie südametesse.
Me tohime täna uskuda, et oleme õnnistatud
ning ka see, mida me teeme, on õnnistatud.
Meie perekonnad, meie lapsed, meie abielud on õnnistatud.
Tänu, Issand, et Sa pöörad selle maa saatuse
ning Soome saab näha, et Su õnnistus teeb tõesti rikkaks.
Tänu, Taevaisa!
Tunnen, et Jumal tahab tõesti sind tõsta ja julgustada.
Tunnen, et see sõnum võib tunduda liiga heana.
Aga Jumal tahab, et sa usuksid.
Jumal tahab, et usuksid,
et Tema võib veel kõike muuta ka sinu elus.
Tema käsivars ei ole liiga lühike aitamaks.
Ole õnnistatud Jeesuse nimel. Aamen.
Meil on hea Jumal.
Oleme Joyga väga tänulikud kogu saadud tagasiside eest.
Samuti palveteemade eest.
Eelmisel nädalal sain kirja tänupalvesooviga inimeselt,
kes vaadates meie saateid, hakkas taas uskuma Jumala headust.
Ma olin Jumalale nii tänulik.
Kui soovid rohkem teada meie töö kohta,
võid külastada meie kodulehekülge: www.kristillinenkoulu.org
Seal on kirjas, kus meid näha saab
ja milliseid kogudusi me sel aastal külastame.
Kui soovid toetada selle saate tegemist,
võid helistada annetustelefonile numbriga 900 1777.
Kõnega annetad TV7 Eesti kanali heaks 7 eurot.
Võid kasutada ka kontonumbreid, mida näed saate lõppedes ekraanil.
Ole õnnistatud Jeesuse nimel. Aamen.
TV7 annetustelefon: 900 1777 (7 eur'i) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin